  Туспуктэм: Руслан Нуриахметов Наталия Сильвестрова 7-тӥ толшоре Ижкарысь Киров нимо паркын Ымусьтон полумарафон ортчоз. Таӵе ужрад Удмуртилэн шоркараз ньылетӥзэ ортчоз ни. Со сярысь кар администрацилэн пресс-службаез ивортӥз. Спортсменъёслы куинь дистанци дасязы – 3, 10 но 21 иськем. Пинал спортсменъёс понна нылпи забег луоз (1 иськем) Ужрадэз усьтон 9 час 30 минутэ кутскоз, нылпи забег – 13 часын, 3, 10 но 21 иськеме бызьылон – 10 часын. Вань пыриськисьёслы финишын аспӧртэмлыко синпель медаль сётозы. Полумарафонэ пыриськон понна азьло ик гожтӥськыны кулэ. Со сяна, эмчилэсь справка вайыны кулэ. Со 7-тӥ посьтолэзьлэсь азьло сётэмын медаз луы. Гожтӥськон 5-тӥ толшорозь 18 часозь чӧлсконпусъя усьтэмын. Тодэ вайытом, 31-тӥ толсуре Ижкарын улӥсьёс Выль арез Шор карлудын пумитаны быгатозы. Тегъёс: Удмуртия Ижкар Спорт бызьылон Ымусьтон  